അറസ്റ്റിലായ പാക് ഭീകരനില്നിന്ന് നിര്ണായക വിവരങ്ങള് ന്യൂഡല്ഹി: അറസ്റ്റിലായ പാക് ഭീകരന് മുഹമ്മദ് അഷറഫ് ഡല്ഹിയിലെ വിവിധ പ്രദേശങ്ങളില് നിരീക്ഷണം നടത്തിയിരുന്നതായി പോലീസ് കണ്ടെത്തി. പാക്കിസ്ഥാന് ചാര സംഘടനയായ ഐഎസ്ഐ യുമായി ബന്ധമുള്ള അഷറഫ് വ്യാജ രേഖകളുടെ സഹായത്തോടെയാണ് ഇന്ത്യയില് താമസിച്ചിരുന്നത്. അലി അഹമ്മദ് എന്ന വ്യാജ പേരില് താമസിച്ചിരുന്ന ഇയാള് ഡല്ഹിയിലെ വിവിധ പ്രദേശങ്ങളില് നിരീക്ഷണം നടത്തുകയും പാകിസ്ഥാനുമായി നിരന്തരം വിവരങ്ങള് കൈമാറുകയും ചെയ്തിരുന്നു. പത്തു വര്ഷങ്ങള്ക്ക് മുന്പ് ഡല്ഹി ഹൈക്കോടതിയില് ഉണ്ടായ സ്ഫോടനത്തിലും ഇയാള്ക്ക് പങ്കുള്ളതായി കണ്ടെത്തി. ജമ്മു കാഷ്മീരില് സൈനിക ഉദ്യോഗസ്ഥരുടെ നീക്കങ്ങള് അടക്കം നിരീക്ഷിച്ചിരുന്ന അഷറഫ് ആറു മാസത്തില് ഒരിക്കല് ഫോണ് നന്പര് മാറ്റിയിരുന്നു. നവരാത്രി ദിനാഘോഷങ്ങളുടെ പശ്ചാത്തലത്തില് രാജ്യത്ത് ഭീകരാക്രമണത്തിന് പദ്ധതിയിടുകയായിരുന്നു ലക്ഷ്യം. ഡല്ഹി ഹൈക്കോടതിക്ക് പുറമേ ഇന്ത്യാ ഗേറ്റ്, ഐടിഒയിലെ ഡല്ഹി പോലീസിന്റെ പഴയ ആസ്ഥാനം, കാഷ്മീരി ഗേറ്റിലുള്ള അന്തര്സംസ്ഥാന ബസ് ടെര്മിനല് തുടങ്ങിയ സ്ഥലങ്ങളില് സ്ഫോടനം നടത്തുന്നത്തിനുള്ള ഗൂഢാലോചനയില് ഇയാള് പങ്കാളിയായിരുന്നുവെന്ന് പോലീസ് പറയുന്നു. അക്രമം നടത്തേണ്ട സ്ഥലത്തിന്റെ ചിത്രങ്ങളും വിവരങ്ങളും ആയുധങ്ങളും പാക്കിസ്ഥാന്റെ ചാരസംഘടനായ ഐഎസ്ഐ യില് നിന്നുമാണ് അഷറഫിന് ലഭിച്ചിരുന്നത്. നാല്പതുകാരനായ അഷറഫ് പാക്കിസ്ഥാനിലെ കുടുംബവുമായി സന്പര്ക്കം പുലര്ത്തിയിരുന്നു.